kardosdrur/scandi-wiki huggingface dataset:
Alex Frank Larsen

Alex Frank Larsen (født 20. januar 1946) er en dansk journalist og forfatter.

Han modtog i 1986 Cavlingprisen for sin stædige og vedholdende journalistik omkring behandlingen af patienter, som har fået LSD i medicinsk sammenhæng. Det er Cavling-komitéens opfattelse, at det førte til lovgivningen i 1986 om erstatning til LSD-ofre. 

Derudover har Alex Frank Larsen blandt andet lavet et dokumentarprogram om Tamilsagen Blodets Bånd, som endte med at vælte den daværende Poul Schlüter-regering og justitsminister Erik Ninn-Hansen fik en dom i rigsretten. Blodets Bånd blev anklaget for at være stærkt manipulerende, og den blev gransket af Radiorådet. 

Alex Frank Larsen har brugt ni år på at undersøge slavernes historie. Resultatet af dette blev til TV-serien Slavernes Slægt, der fortæller om efterkommere af især danske slaver. Den blev vist på DR2 i 2005

Eksterne henvisninger 
 Slavernes Slægt 
 Artikel om Alex Franks Larsens arbejde med Slavernes Slægt
Anmeldelse af Alex F. Larsens bog Nyheder på liv og død. https://journalisten.dk/anmeldelse/medrivende-fortaelling-men-ikke-spaendende-fortalt/

Kilder 

Journalister fra Danmark
Journalister ved Dagbladet Information
Faglitterære forfattere fra Danmark
Danskere i 1900-tallet
Danskere i 2000-tallet
Biografiforfattere fra Danmark
Dansksprogede forfattere fra Danmark
Cavlingprismodtagere
Laura Ashley

Laura Ashley (pigenavn: Laura Mountney) (7. september 1925 – 17. september 1985) var en walisisk designer. Hun startede i 1953 med at producere hovedtørklæder i Audrey Hepburn-stil (kendt fra filmen Prinsessen holder fridag, 1953). I 1968 åbnede hun og hendes mand, Bernard Albert Ashley, egen butik i London.

Succesen var så stor, at de i 1974 åbnede butikker i Paris og San Francisco, og i løbet af 1970'erne voksede Laura Ashley sig til en verdensomspændende succes; i 1979 udvidede firmaet med en linje af boligtekstiler.

I 1991 overgik firmaets ledelse til amerikaneren Dr. Jim Maxim, der sammen med sin kone, Shoshana Zuboff, effektiviserede dets arbejdsgange og udvidede til omtrent 500 butikker på verdensplan. I 1990'ernes slutning oplevede Laura Ashley, efter 40 år i branchen, en krise, der delvist blev afhjulpet med skabelsen af en børne- og en møbellinje. I 1998 fik MUI Asia Limited aktiemajoriteten over Laura Ashley, og i 2006 tegnes firmaets profil primært af bolig- og møbellinjen.

Eksterne henvisninger 

Personer fra Wales
Personer tildelt Commander of the Order of the British Empire
Bira (flod)

Bira (; også "Store Bira") er en flod i den Jødiske autonome oblast i det fjernøstlige Rusland. Bira kommer af evenkisk "Bidzen" hvor det blot betyder "Flod". Længden af floden er omkring 424 km, den afslutter med at flyde sammen med den større flod Amur. Bira får hovedsageligt dens vand fra regn, hvilket får den til regelmæssigt at gå over dens bredder i forbindelse med sommerregnen og forstyrre vejnettet og Den transsibiriske jernbane.

Langs floden er byen Birobidzjan som er administrativt centrum i den Jødiske autonome oblast og som delvist er opkaldt efter floden. Bidzhan indgår i symbolikken i det Jødiske autonome oblasts våbenskjold.

Kilder

Eksterne henvisninger 

 Bira flyder sammen med Amur, på Google Maps

Bifloder til Amur
Floder i Jødiske autonome oblast
Rough Justice

"Rough Justice" er en sang fra rock ‘n’ roll bandet The Rolling Stones, som blev udgivet på deres 2005 album A Bigger Bang.

Skrevet af Mick Jagger og Keith Richards var ”Rough Justice” et af de utallige sammenarbejder mellem sangeren og guitaristen. Om sangskrivningen sagde Richards i 2005:”  Den kom til mig mens jeg sov. Næsten ligesom ”Satisfaction”. Jeg vågnede op og sagde:” Hvor er min guitar?” Nogle gange drømmer man om et riff, du ved? Jeg blev nødt til at slå op, og det er virkeligt svært at få mig op. Når jeg lægger mig, lægger jeg mig, du ved. Men, jeg mener, det er kun en sang der kan få mig op, og begynde at rende rundt i værelset:” Hvor er min guitar, hvor lagde jeg min guitar, før jeg glemmer den.” Ofte kan jeg ikke huske drømmene, kun hvis de er musikalske.” 

Som et ligefrem rock nummer fortæller Rough Justice historien om en affære mellem sangeren og en kvinde:

Indspilningerne begyndte i Frankrig i juni 2005. Med Jagger som forsanger, og sammen med Richards på elektriske guitarer (Richards spillede riffet). Ron Wood spillede nummerets slide guitar, inklusiv starten og soloen. Darryl Jones spillede bass, mens Charlie Watts spillede trommer. Chuck Leavell spillede klaveret .

Rough Justice blev udgivet sammen med “Streets of Love”, den 22. august 2005. Singlen kom på en plads 15. på UK Singles Chart. I USA blev sangen et nummer 25. på Mainstream Rock Tracks

Sangen var en af de tre sange der blev spillet under halvlegen til Super Bowl XL.

Eksterne henvisninger 

Tekst 
Se The Rolling Stones ”Rough Justice”
Facts om ”Rough Justice”

Fodnote 

Rolling Stones-sange
Singler fra 2005
Skuddramaet på Jokelaskolen

Skuddramaet på Jokelaskolen fandt sted den 7. november 2007 på Jokela skolecentrum, en gymnasieskole i byen Jokela i Tusby kommune, Finland. I alt døde ni personer ved episoden; otte blev dræbt og gerningsmanden selv, den 18-årige Pekka-Eric Auvinen, begik selvmord. En af de dræbte var skolens kvindelige rektor. Desuden blev tre personer såret af skud. Det var anden gang, at et skuddrama udspillede sig på en finsk skole; den forrige gang var i 1989 ved Raumanmeriskolen i Raumo, hvor to personer blev dræbt.

Forløb 

Omkring kl. 11.40 begyndte Pekka-Eric Auvinen at skyde mod eleverne på skolen, , efterfølgende udbrød der panik blandt eleverne, mens skolens rektor forsøgte at få eleverne til at blive i klasselokalerne med døren låst. Nogle af de unge begyndte dog at knuse vinduerne for på den måde at slippe ud af bygningen. Kl. 11:55 ankom den første politipatrulje til stedet. Senere ankom en mere tungt bevæbnet indsatsstyrke, som omringende skolen.

Auvinen beskød to gange politikfolkene uden at anrette nogen skade, han fortsatte derpå med at gå rundt omkring i skolebygningen, hvor han først sparkede døren ind til klasselokalerne og skød sine ofre flere gange i hovedet. Otte mennesker blev dræbt på denne måde, seks af dem var elever, de to andre var skolens rektor og sygeplejerske. Hans valg af ofre virkede tilfældigt. . 

Auvinen affyrede et sidste skud kl. 12.04 mod politiet før han til sidst skød sig selv i tindingen. Hårdt såret blev han kl. 14.45 ført til Tölö sygehus, hvor han døde kl. 23:00.

Efterfølgende blev der på en af skolens etager fundet en brændbar væske, derfor er der blever spekuleret i om Auvinen havde tænkt sig at sætte ild på skolen før tog sit eget liv.

YouTube 
Før massakren havde han lagt en video af sig selv op på YouTube. Massakren blev vist under brugernavnene ”sturmgeist89” og ”naturalselector89”, som nu er spærrede, skrev han at han troede på hvad han kaldte naturlig udvælgelse, samt at menneskeheden var værdiløs. Han havde for da lagt flere videoklip op af sig selv i færd med skydeøvelser. . 

Auvinen havde våbenlicens og var medlem af en skytteforening. I Finland er det at eje våben ganske udbredt, landet har det tredje største antal våbenlicenser i verden.

Under ransagningen af Auvinens hjem fandt politiet ud at han ved flere lejligheder havde fortalt, at han havde tænkt sig at begå selvmord. 

Hændelsen fandt sted på 90-årsdagen for den Russiske revolution.

Referencer 

Begivenheder i 2007
Skolemassakrer
Taksameterkuskens Døtre

Taksameterkuskens Døtre er en dansk stumfilm fra 1917.
Filmen er produceret af Filmfabrikken Skandinavien og havde premiere 16. januar 1917 i Biorama.
Blandt de medvirkende kan nævnes:

Oscar Nielsen
Lily Jansen
Ella Løvfeldt
Henry Knudsen
Emilius Lindgreen

Eksterne henvisninger 
 

Stumfilm fra Danmark
Danske film fra 1917
Halabja

Halabja (, Helebce; ) er en kurdisk by i Irak, der ligger ca. 93 kilometer nordøst for Bagdad og 5 kilometer fra den iranske grænse. Byens  indbyggere er hovedsageligt kurdere. 

I slutningen af Iran-Irak-krigen i 1988 blev et stort antal kurdiske byer og landsbyer helt eller delvist udryddet af det irakiske styre. Den 16. – 17. marts 1988 blev Halabja angrebet med flere typer giftgas. Angrebet var det største gasangreb mod en civilbefolkning på den tid.

Referencer

Eksterne henvisninger 

Byer i Irak
Kurdistan
Gary Oldman

Gary Leonard Oldman (født 21. marts 1958) er en britisk skuespiller og filminstruktør, kendt for karakterroller, især dæmoniske skurkeroller i amerikanske film, bl.a. Sid and Nancy (1986), Dracula (film fra 1992) (1992), Det femte element (1997) og Harry Potter og fangen fra Azkaban (2004). Han har også medvirket i Harry Potter og Flammernes Pokal (2005) (kort) og i Harry Potter og Fønixordenen (2007). Han debuterede som instruktør med den socialrealistiske Tilværelsens bagside (1997).

Han medvirker desuden også som politikommissær Jim Gordon i Batman Begins, The Dark Knight og The Dark Knight Rises.

I 2017 spillede han hovedrollen som Storbritanniens premierminister under anden verdenskrig, Winston Churchill i filmen  Darkest Hour, for hvilket han modtog bl.a. en Oscar for bedste mandlige hovedrolle.

Filmografi 
 Air Force One (1997)
 The Dark Knight (2008)
 Darkest Hour (2017)

Referencer

Eksterne henvisninger 

 

Skuespillere fra England
Oscar for bedste mandlige hovedrolle
Gettysburg (Pennsylvania)

Gettysburg er en by i det sydlige Pennsylvania nær grænsen til Maryland. Byen er mest kendt for Slaget ved Gettysburg i den amerikanske borgerkrig. Byen har  indbyggere, der årligt besøges af ca. 2 mio. mennesker.

Historie 
Byen blev grundlagt af James Gettys i 1786 og hed oprindelig Gettystown. I 1800 blev byen centrum i Adams County og blev omdøbt til Gettysburg. 

Fra 1. juli – 3. juli 1863 var byen og området omkring den skueplads for det største slag under den amerikanske borgerkrig. Ca. 7.000 mand døde og 45.000 blev såret. Slaget betegnes ofte som vendepunktet i den amerikanske borgerkrig, selv om kampene fortsatte i næsten to år. 

Den 19. november 1863, ved indvielsen af militærkirkegården i Gettysburg holdt den amerikanske præsident Abraham Lincoln en kort tale – Gettysburg-talen, som siden blev meget citeret, fordi den på kun 10 sætninger opsummerede formålet med krigen. 

På 50 årsdagen for slaget i sommeren 1913 blev der afholdt en forbrødringsceremoni med veteraner fra både Union og Konføderation. På 75 årsdagen den 3. juli 1938 besøgte præsident Franklin D. Roosevelt og ca. 250.000 mennesker byen for at indvie "Eternal Peace Light Memorial".

I 1950 købte general Dwight D. Eisenhower, som senere blev USA's præsident, en gård ved Gettysburg (vest for Sydstaternes stillinger på Seminary Ridge), hvor han ville nyde sit otium. 
Mens han var præsident modtog han mange af Verdens ledere på gården – Charles de Gaulle, Winston Churchill og i 1959 den daværende sovjetiske leder Nikita Khrusjtjov

Referencer

Eksterne henvisninger 

 Gettysburg.com
 Gettysburg Times
 Gettysburg Convention & Visitors Bureau 

Byer i Pennsylvania
Powerage

Powerage er det femte studiealbum af det australske hårde rock band AC/DC som blev udgivet i maj 1978, både i Australien on internationalt. Alle sangene blev forfatteret af Angus Young, Malcolm Young, og Bon Scott. 
Det blev originalt udgivet gennem Atlantic Records og nåede plads 133 på Billboards Pop Albums hitliste i USA, hvor det også til sidst fik tildelt platin. Albummet blev genudgivet i 2003 som en del af AC/DCs kvalitetforbedret serier.

Spor

Australsk/amerikansk cdudgivelse 
 "Rock 'n' Roll Damnation" – 3:37
 "Down Payment Blues" – 6:03
 "Gimme A Bullet" – 3:21
 "Riff Raff" – 5:11
 "Sin City" – 4:45
 "What's Next to the Moon" – 3:31
 "Gone Shootin'" – 5:05
 "Up to My Neck in You" – 4:13
 "Kicked in the Teeth" – 4:03

Europæisk LP-udgivelse 
 "Rock 'n' Roll Damnation" – 3:05
 "Gimme A Bullet" – 3:00
 "Down Payment Blues" – 5:50
 "Gone Shootin'" – 4:19
 "Riff Raff" – 5:13
 "Sin City" – 4:47
 "Up to My Neck in You" – 4:58
 "What's Next to the Moon" – 3:15
 "Cold Hearted Man" – 3:36
 "Kicked in the Teeth" – 3:45

 Alle sangene er komponeret af Angus Young, Malcolm Young, og Bon Scott.
 I nogle europæiske områder er "Rock 'n' Roll Damnation" undladet fra de tidlige eksemplarer.

Musikere 
 Bon Scott – Vokal
 Angus Young – Lead guitar, bagvokal
 Malcolm Young – Rytme guitar, bagvokal
 Cliff Williams – Bass guitar, bagvokal
 Phil Rudd – Trommer, bagvokal

AC/DC-album
Album fra 1978
Hardrock-album
Medusa-edderkoppen

Medusa-edderkoppen, eller Medusa Spider, er en fiktiv edderkoppeart i den amerikanske tv-serie Lost. Producerne har på kommentarsporet til afsnittet "Exposé" forsikret at arten er opdigtet.

Leslie Arzt forklarer at den ikke slår ihjel, men at et bid kan lamme offerets krop i ca. otte timer.

Fodnoter 

Lost
Mut

Mut er en af det gamle Egyptens gudinder. Navnet betyder "mor", og hun afbildes ofte som et dyr, f.eks. en ko, en kat eller en kobraslange.
Hun var gift med Amon-Re og mor til Khonsu.
Hun vises ofte i menneskeskikkelse, med en gribbeham på hovedet.
Hun indgik desuden i den thebanske triade, og havde sit eget afsnit af Karnaktemplet

Frugtbarhedsgudinder
Egyptiske gudinder
Bira

Bira kan henvise til flere artikler:
 Bira (flod) – en 424 km lang flod i den fjernøstlige russiske region Jødiske autonome oblast
 Bira (by) – en by på 3.700 indbyggere i den fjernøstlige russiske region Jødiske autonome oblast
 Boura – Bira er en alternativ stavemåde for den oldgræske by Boura
 Bira (maskinpistol) – en nepalesisk maskinpistol
 Prince Bira – (1914–1985), en thailandsk racerkører
Amediye

Amediye er en kurdisk by i provinsen Dahuk, der er en del af Irakisk kurdistan.

Byen ligger ca. 20 kilometer fra den tyrkiske grænse. Byen er beliggende meget strategisk på toppen 1.200 moh. højt bjerg, der er ca. 1 kilometer lang og 0,5 kilometer bred med kun én adgangsvej for biler. Amediye har  indbyggere.

Byen har ligesom nabobyerne et kristent assyrisk mindretal, og der er en fungerende kirke i byen.

Der findes ruiner af synagoger, der blev ødelagt under Saddam Husseins styre.

Nedenfor Amediye er der en lokalitet ved navn Sulaf, der tiltrækker turister fra hele Irak. Der løber en lille flod ned fra bjerget, hvor omkring man kan holde picnic. Der er også mulighed for at bade i floden. Ved vejen, der fører til Amediye, er der med tiden kommet en række restauranter og souvenirudsalg.

Referencer

Eksterne henvisninger 

Byer i Irak
Kurdistan
Ronnenberg

Ronnenberg er en tysk by i Region Hannover i Niedersachsen.
Vartegnet på byen er Michaeliskirken fra 12. århundrede.

Geografi 
Byen ligger sydvest i regionen og grænser til hovedbyen Hannover, Hemmingen, Springe, Wennigsen (Deister) og Gehrden.

Bydele 
Ronnenberg er opdelt i bydelene Benthe, Empelde, Ihme-Roloven, Linderte, Ronnenberg, Vörie og Weetzen.

Ronnenbergs indflydelse 
Ronnenberg er også blevet brugt som efternavn af nogle folk fra byen, så hvis man støder på Ronnenberg som efternavn er det højst sandsynligt en med rødder i byen!
Stjerneskud (talentkonkurrence)

Stjerneskud var en dansk talentkonkurrence der blev vist i 1995. Konceptet kom fra det hollandske tv-program Soundmixshow, der blev sendt fra 1985 til 2002, og som siden gik sin sejrsgang i Storbritannien med titlen Stars in Their Eyes, med 13 millioner seere på finaleaftenerne. Konkurrencen gik ud på at helt almindelige danskere optrådte med efterligninger af deres musikalske idoler. Konkurrencen blev vundet af Gry Trampedach der optrådte som Sanne Salomonsen. Hun gik derfor videre og repræsenterede Danmark ved det internationale European Soundmix Show i Holland. Mike Andersen, der er landskendt for sine optrædener som Elvis Presley, blev også kendt igennem denne konkurrence. Anders Frandsen var vært på konkurrencen, mens Michael Elo og Peter Biker fungerede som dommere.

TV3-programmer
Danske talentkonkurrencer på TV
Danske tv-serier fra 1990'erne
Helmand (flod)

Helmand-floden (betegnes også Helmend, Helmund, Hirmand eller Tarnak – på persisk: Darya-ye Helmand og latin: Erymandrus) er den længste flod i Afghanistan, hvor den udgør den væsentligste afstrømning eller afvanding fra det store Sistan Basin (der strækker sig over grænserne til Afghanistan, Iran og Pakistan. Helmand River har en samlet længde på omkring 1.150 km fra sit udspring i Hindu Kush bjergkæden omkring 80 km vest for Kabul, hvorefter floden krydser gennem ørken og semi-ørkenområder til sumpene og deltaet ved Seistan og Hamun-i-Helmand søerne nær Zabol ved den afghansk-iranske grænse.

Flodens vand er ferskvand i størstedelen af dens flodløb, i modsætning til mange andre floder, der lige som Helmand River ikke har afløb til havet. Flodens vand anvendes i udstrakt omfang til kunstvanding, om end saltaflejringer har minimeret anvendeligheden. Vandet er af afgørende betydning for bønderne i Helmand-dalen i Afghanistans Helmand Provins, hvor gamle traditionsrige kunstvandingssystemer (Kareze-systemer) blander sig med nye og langt mere effektive systemer. Derudover er Helmand River en af de mest betydningsfulde kilder til Lake Hamun samt af afgørende betydning også for bønderne i Irans sydøstlige Sistan og Baluchistan provinser.

Et stort antalt hydroelektriske opdæmninger har skabt kunstige søer og vandreservoirer i forbindelse med en lang række af Afghanistans floder, deriblandt det store Kajakai reservoir på Helmand River. En af de store bifloder til Helmand River er Arghandab River, som også er opdæmmet nær byen Kandahar i Afghanistan.

Eksterne links 
 From Wetland to Wasteland: The Destruction of the Hamoun Oasis – NASA-feature
 History of Environmental Change in the Sistan Basin 1976 – 2005 – UNEP-redegørelse 

Vandløb i Afghanistan
Isernhagen

Isernhagen er en tysk by i Region Hannover i Niedersachsen, beliggende ca. 10 km nordøst for Hannover. Motorvejen Bundesautobahn 7 fører gennem byen. Den er opdelt i syv bydele, hvoraf 4 oprindeligt er gamle landsbyer (Bauerschaft). Isernhagen er efter personlig indkomst det rigeste område i Niedersachsen.

Geografi 
Isernhagen grænser op til Burgwedel, Burgdorf, Lehrte, Hannover, Langenhagen og Wedemark (i urviserens retning, begyndende mod nord) og ligger ved den sydlige udkant af Lüneburger Heide.

Bydele 
Isernhagen består af bydelene:
 Niedernhägener Bauerschaft (NB)
 Kircher Bauerschaft (KB)
 Farster Bauerschaft (FB)
 Hohenhorster Bauerschaft (HB)
 Altwarmbüchen (AWB)
 Neuwarmbüchen (NWB)
 Kirchhorst

Våben 
Hver bydel har sit eget våben. Det fælles våben for Isernhagen viser tre liljer, som betegner de tre tidligere kommuner, fire hestesko som symbol på de fire landsbyer samt et sølvbånd, der betegner floden Wietze, som forbinder alle syv bydele med hinanden.

Våbnet blev godkendt af den daværende Landkreis Hannover 9. januar 1978.

De fire landsbyers våben

Historie

Navn 
Navnet Isernhagen afledes af tysk "Isern", der står for jern (Eisen) og hentyder til forekomster af myremalm. Endelsen "Hag/-hagen" er et tidligere brugt synonym for hegn (tysk: Hecken).

Middelalderen 
Isernhagen nævnes første gang i 1334 i Hannovers annaler, hvor navnet på en beboer er anført. Byen fejrede derfor i 1984 sit 650-års jubilæum. I september 1997 kunne bydelen Altwarmbüchen fejre sit 800-års jubilæum.

De oprindelige fire landsbyer blev anlagt i det 13. århundrede.

Nutid 
I forbindelse med en forvaltnings- og distriktsreform dannedes kommunen Warmbüchen 1. marts 1974. Den fik senere det nuværende navn Isernhagen. Bydelen Isernhagen N.B.-Süd fra Isernhagen kommune lagdes i 1974 under byen Hannover, hvor den blev bydelen Isernhagen-Süd. Fra 1. november 2001 hører Isernhagen til Region Hannover, der dannedes ved sammenlægning af den tidligere Landkreis Hannover og den kreisfrie by Hannover.

Før det skete i München og Schwäbisch Hall havde Isernhagen i stor udstrækning omlagt sine edb-systemer til styresystemet Linux og er dermed foregangsby på dette område i Tyskland.

Eksterne henvisninger 

 Officiel hjemmeside
Bira (by)

Bira () er en bymæssig bebyggelse () i den Jødiske autonome oblast i det den fjernøstlige del af Rusland. Den har et indbyggertal på  indbyggere. Den ligger på venstre bred af floden Bira, en biflod til floden Amur,  50 kilometer nordvest for oblastens hovedby Birobidzjan.

Historie 
I 1908 blev der bygget en jernbanestation i Bira, som i 1937 blev udvidet med en større station samt et depot. I 2006 besøgte den Jødiske autonome oblasts overrabbiner Mordechai Sheiner Bira samt en række andre tidlige jødiske bosættelser for at indsamle informationer om de jøder, der lå begravede på de lokale gravpladser, og som var afdøde før 2. verdenskrig. Per 2007 var der stadig nogle af de oprindelige bosættere i live

Referencer

Eksterne henvisning 
 Bira på Google Maps

Byer i den Jødiske autonome oblast
Gåde

Gåder er en prøve på skarpsindighed; at finde svar på spørgsmål, der med vilje er uklart formuleret. Aristoteles anså metaforen som gådens ophav, for alle metaforer rummer et gådefuldt element ved at omtale noget, der leder tanken hen på selve tingen, men ikke på indlysende vis.

"Gåde" er et låneord fra norsk, fra en ordstamme med betydning "at gribe". Det hører blandt de nordiske indlån, da purismen fra 1840'erne søgte at rense sproget. "Gåde" kom som afløsning af det tidligere omstændelige "mørk Tale fremsat for at opløses".

Eksempel 
Hvad skete der i 1961, som ikke vil ske før om meget lang tid?

Svar: Årstallet kan vendes på hovedet, og der vil stadig stå 1961. Det sker først igen i 6009!

Noter

Eksterne henvisninger 
 Gåder 

Hjernevridere
Humor
Fausto Bertoglio

Fausto Bertoglio (født 13. januar 1949 i Brescia) er en tidligere italiensk professionel landevejscykelrytter. Højdepunktet i hans karriere, kom da han vandt Giro d'Italia i 1975 med Jolly Ceramica-holdet. Han vandt også 1975 udgaven af Katalonien Rundt.

Han sluttede på en 3. plads ved Giro d'Italia i 1976.

Eksterne henvisninger

Mandlige cykelryttere fra Italien
Giro d'Italia-vindere
Filmfabrikken Skandinavien

Filmfabrikken Skandinavien var et dansk filmproduktionsselskab.

Det blev oprindeligt skabt i 1909 under navnet Biorama, men skiftede navn til Filmfabrikken Skandinavien i 1912. Filmselskabet blev dannet af Søren Nielsen, der på dette tidspunkt havde stor succes som biografejer, og han navngav filmselskabet efter sin første biograf Biorama. Årsagen til navneskiftet i 1912 var, at filmselskabet, der først og fremmest producerede film til det skandinaviske marked, blev udvidet med en distibutionsdel, der begyndte at importere udenlandske film, især amerikanske farcer, til udlejning. Selskabets varemærke var en globus med en Merkurfigur oven på
Som instruktører hos Filmfabrikken Skandinavien virkede bl.a. Carl Alstrup, Jørgen Lund, der også malede dekorationer til flere film, og Søren Nielsen selv. 

De allertidligste film i selskabets historie blev optaget i lokaler på Café Freja på Østerbro. Herefter fandt selskabet eget atelier i tagetagen på en bygning, der lå i Jorcks Passage, og som tidligere havde fungeret som fotografatelier. Disse forhold blev hurtigt for trange, så selskabet byggede selv et egentligt filmatelier på Emdrupvej. Her lå selskabet, indtil det lukkede i 1917.

Filmproduktioner 
(Uddrag) 
 Gøngehøvdingen (1909) 
 Apachepigens Hævn (1909) 
 Elverhøj (1910) 
 Københavnerliv (1911) 
 Hovmod staar for Fald (1911) 
 Det store Fald (1911) 
 Nøddebo Præstegaard (1911) 
 Dødsvarslet (1912) 
 Storstadens Hyæne (1912) 
 Kun en Tigger (1912) 
 Kærlighed ved Hoffet (1912) 
 Forstærkningsmanden (1912) 
 Forskrevet sig til Satan (1913) 
 Borgens Hemmelighed (1913) 
 Den moderne Messaline (1914) 
 Den Dødes Forbandelse (1914)

Litteratur 
 Marguerite Engberg: Dansk stumfilm: de store år, (1977)

Filmselskaber fra Danmark
Etableret i 1909